Εισαγωγή+Wikis

Εισαγωγή
toc Τα wikis είναι συνεργατικές ιστοσελίδες όπου οποιοσδήποτε μπορεί να τις επεξεργαστεί και να δημοσιεύσει περιεχόμενο. Ο λόγος για την αυξανόμενη δημοτικότητα τους, είναι ότι επιτρέπουν στους χρήστες να δημιουργούν και να αλλάζουν το περιεχόμενο πιο εύκολα και πιο γρήγορα από ό,τι με παραδοσιακές ιστοσελίδες. Το μόνο που χρειάζεται για να επεξεργαστείτε ένα wiki είναι ένας υπολογιστής με το πρόγραμμα περιήγησης web και σύνδεση στο Internet. Οι χρήστες δεν χρειάζεται να δαπανούν ημέρες μάθησης html ή άλλων γλωσσών προγραμματισμού – η σύνταξη wiki είναι διαισθητική και τα άτομα που εργάζονται για πρώτη φορά σε ένα wiki, μπορούν να δημιουργήσουν και να δημοσιεύσουν μια βασική σελίδα σε ένα λεπτό ή λιγότερο. Αυτή η ευκολία επεξεργασίας σημαίνει ότι δάσκαλοι και μαθητές μπορούν πολύ εύκολα και γρήγορα να μάθουν να δημιουργούν ή να επεκτείνουν οποιαδήποτε σελίδα. Αυτές οι σελίδες μπορούν να χρησιμοποιηθούν για συζήτηση, αναθέσεις εργασιών, καταχωρίσεις υλικού και διάφορες άλλες εργασίες σε συνεργατικά έργα. Το τελευταίο είναι η πραγματική δύναμη των wikis. Με την τεχνολογία wiki, είναι πολύ εύκολο μια ομάδα να εργάζεται σε μια συνεργατική εργασία ή ένα συνεργατικό έγγραφο. Επίσης, εσείς ως δάσκαλοι, μπορείτε να παρακολουθείτε την εξέλιξη των εργασιών, που έχετε αναθέσει στους μαθητές σας και να δείτε το πόσο έχει συμβάλει κάθε άτομο της ομάδας στην ολοκλήρωση μιας εργασίας. Η wiki τεχνολογία υπόσχεται να φέρει επανάσταση στις συνεργατικές εργασίες στα πανεπιστήμια και στα σχολεία αλλά και σε άλλους χώρους και πέραν αυτών. Ειδικότερα, η εγκυκλοπαίδεια Wikipedia, που δημιουργήθηκε συλλογικά, είναι ένα παράδειγμα αλλά και ένα πολύτιμο εργαλείο για ομάδες, στις οποίες ανατίθενται γραπτές εργασίες.

Iστορικό Αναθεώρησης Σελίδων
Ένα wiki διαθέτει ένα σύστημα το οποίο καταγράφει κάθε άτομο και κάθε αλλαγή που συμβαίνει από αυτό διαχρονικά, ώστε οποιαδήποτε στιγμή, μια σελίδα μπορεί να εξαναγκαστεί να επανέλθει σε οποιαδήποτε από τις προηγούμενες εκδόσεις της.

Τα Wikis στην Εκπαίδευση
Τα τελευταία χρόνια η χρήση των Wikis στην εκπαίδευση είναι γεγονός. Οι εκπαιδευτικοί επιλέγουν εργαλεία του συμμετοχικού ιστού και σχεδιάζουν νέου τύπου δραστηριότητες με σκοπό η μάθηση στο σχολικό περιβάλλον να γίνει πιο ενεργητική και ενδιαφέρουσα.

Οφέλη από τα Wiki για τους μαθητές
> Η χρήση Web 2.0 τεχνολογιών υποστηρίζει τη σχεδίαση και την οργάνωση μαθητοκεντρικών δραστηριοτήτων, οι οποίες αποδίδουν στους μαθητές ενεργό ρόλο και τους καθιστούν υπεύθυνους για την οικοδόμηση της προσωπικής τους γνώσης.
 * **Οι μαθητές στο επίκεντρο της μάθησης**


 * **Οι μαθητές δημιουργούν και εκφράζονται**

> Οι μαθητές καλούνται να συνδυάζουν, να συνθέτουν, να δημιουργούν περιεχόμενο και να το παρουσιάζουν σε ένα παγκόσμιο κοινό. Ταυτόχρονα, όμως, προσκαλούν το κοινό αυτό να τους δώσει ανάδραση, να σχολιάσει και να επαναχρησιμοποιήσει το υλικό τους.
 * **Οι μαθητές συνομιλούν με την κοινωνία**

> Μαθαίνουν πολύ εύκολα, μαθαίνουν να συνεργάζονται και μαθαίνουν ο ένας από τον άλλο
 * **Οι μαθητές μαθαίνουν να συνεργάζονται**

> Γεννιέται η δυνατότητα ενός παράλληλου χρόνου και περιεχομένου διδασκαλίας με την ωριαία διδασκαλία, καθώς η παρουσίαση μαθησιακού υλικού και η επικοινωνία επεκτείνονται και σε ώρες εκτός του σχολικού μαθήματος.
 * **Η μαθητική αλληλεπίδραση ξεπερνά το σχολείο**

> Οι εκπαιδευτικές web 2.0 δραστηριότητες δίνουν επιπλέον την ευκαιρία στους μαθητές να επεξεργαστούν περισσότερο τις απόψεις και τις σκέψεις τους προτού τις εκφράσουν.
 * **Οι μαθητές έχουν χρόνο για να εκφραστούν**


 * **Οι μαθητές νιώθουν πιο κοντά στους καθηγητές τους**

Η επιτυχία της διδασκαλίας
H χρήση Web 2.0 εργαλείων δεν είναι επαρκής για την επιτυχία της διδασκαλίας. O σημαντικότερος παράγοντας επιτυχίας είναι η οργάνωση της διδασκαλίας με τη χρήση των εργαλείων. Δηλαδή μεγαλύτερη σημασία έχει ο τρόπος που θα οργανωθεί μια εκπαιδευτική δραστηριότητα και όχι τα ίδια τα τεχνολογικά εργαλεία.

Tέλος, θα πρέπει να μετασχηματίσουμε την αντίληψή μας για το ρόλο του καθηγητή κατά την μαθησιακή διαδικασία. Οι web 2.0 δραστηριότητες ευνοούν την ανατροπή του παραδοσιακού μοντέλου μετάδοσης γνώσης, καθώς ο καθηγητής θα πρέπει να τοποθετήσει στο επίκεντρο της μαθησιακής διαδικασίας τον μαθητή και ο ίδιος να υιοθετήσει έναν πλέον επικουρικό ρόλο με στόχο να διευκολύνει τη μάθηση.

Πηγές:
Konieczny P., (2007). Wikis and Wikipedia as a Teaching Tool, USA: @http://itdl.org/journal/jan_07/article02.htm

Parker K., Chao J., (2007). Wiki as a Teaching Tool, USA : @http://ijklo.org/Volume3/IJKLOv3p057-072Parker284.pdf

Παλαιγεωργίου Γ., Γραμματικοπούλου Α., Νίκα Π., (2012). Mαρτυρίες 26 πρωτοπόρων Ελλήνων εκπαιδευτικών για την ένταξη του Web 2.0 στην τάξη, Τεχνολογίες Κοινωνικής Δικτύωσης στην Εκπαίδευση, Μ.Π.Σ - Τμήμα Πληροφορικής - Α.Π.Θ : http://www.slideshare.net/gpalegeo/26-web-20?ref=http://blogs.sch.gr/nikmichailidis/archives/category/υλικό/web-2-0